**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԲՅՈՒՋԵԻՑ ՆՊԱՏԱԿԱՅԻՆ ՀԱՏԿԱՑՈՒՄՆԵՐ՝ ՍՈՒԲՎԵՆՑԻԱՆԵՐ ՍՏԱՆԱԼՈՒ ՆՊԱՏԱԿՈՎ 2018 ԹՎԱԿԱՆԻ ՖԻՆԱՆՍԱՎՈՐՄԱՆ ԾՐԱԳՐԻՆ ԳՅՈՒՄՐԻ ՀԱՄԱՅՆՔԻ ՄԱՍՆԱԿՑՈՒԹՅԱՆԸ ԵՎ «ԳՅՈՒՄՐԻ ՔԱՂԱՔԻ «ՄՈՒՇ 2/2» ԹԱՂԱՄԱՍԻ ՀՐԱՊԱՐԱԿԻ ԿԱԶՄԱԿԵՐՊՈՒՄ ԵՎ ԲԱՐԵԿԱՐԳՈՒՄ» ԾՐԱԳՐԻՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ**

Գյումրի քաղաքի «Մուշ» թաղամասի հրապարակի կառուցման, շրջակա տարածքի բարեկարգման և տարածքին հարող համայնքային ենթակայության հասարակական նշանակության հողերը պոտենցիալ ներդրողների համար ավելի գրավիչ դարձնելու նպատակով, առաջնորդվելով Հայաստանի Հանրապետության Կառավարության 2017-2022 թվականների ծրագրի դրույթներով և ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 25-րդ կետով՝ **Գյումրի համայնքի ավագանին որոշում է.**

1. Լիազորել Գյումրի համայնքի ղեկավար Սամվել Բալասանյանին՝ Գյումրի համայնքի անունից մասնակցելու Հայաստանի Հանրապետության պետական բյուջեից նպատակային հատկացումներ՝ սուբվենցիաներ, ստանալու նպատակով 2018 թվականի բյուջետային ֆինանսավորման ծրագրին և ներկայացնելու «Գյումրի քաղաքի «Մուշ 2/2» թաղամասի հրապարակի կազմակերպում և բարեկարգում» ծրագրի հայտը` hամաձայն հավելվածի:
2. Սահմանել՝ ծրագրի արժեքը, ըստ նախագծանախահաշվային փաստաթղթերի, կազմում է 136 644 974 (մեկ հարյուր երեսունվեց միլիոն վեց հարյուր քառասունչորս հազար ինը հարյուր յոթանասունչորս) Հայաստանի Հանրապետության դրամ, որից 95 651 482 (իննսունհինգ միլիոն վեց հարյուր հիսունմեկ հազար չորս հարյուր ութսուներկու) Հայաստանի Հանրապետության դրամ համաֆինանսավորման տեսքով ներդնում է համայնքը՝ 2018 թվականի Գյումրի համայնքի բյուջեի 4/5/1 գործառական դասակարգման (5113) «Շենքերի և շինությունների կապիտալ վերանորոգում» տնտեսագիտական դասակարգման հոդվածից:
3. Գյումրի համայնքի ղեկավարին վերապահել ծրագրի իրականացման հետ առնչվող այլ փաստաթղթերի ստորագրումը և դրանցից բխող գործառույթների կազմակերպումն ու իրականացումը:

**Ռ. ՍԱՆՈՅԱՆ**

**Վ. ՄԽԻԹԱՐՅԱՆ**

**Ռ. ԱՍԱՏՐՅԱՆ**

**Լ. ՋԻԼԱՎՅԱՆ**

**Ա. ՊԱՊԻԿՅԱՆ**

**Կ. ԲԱԴԱԼՅԱՆ**

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԲՅՈՒՋԵԻՑ ՆՊԱՏԱԿԱՅԻՆ ՀԱՏԿԱՑՈՒՄՆԵՐ՝ ՍՈՒԲՎԵՆՑԻԱՆԵՐ ՍՏԱՆԱԼՈՒ ՆՊԱՏԱԿՈՎ 2018 ԹՎԱԿԱՆԻ ՖԻՆԱՆՍԱՎՈՐՄԱՆ ԾՐԱԳՐԻՆ ԳՅՈՒՄՐԻ ՀԱՄԱՅՆՔԻ ՄԱՍՆԱԿՑՈՒԹՅԱՆԸ ԵՎ «ԳՅՈՒՄՐԻ ՔԱՂԱՔԻ «ՄՈՒՇ 2/2» ԹԱՂԱՄԱՍԻ ՀՐԱՊԱՐԱԿԻ ԿԱԶՄԱԿԵՐՊՈՒՄ ԵՎ ԲԱՐԵԿԱՐԳՈՒՄ» ԾՐԱԳՐԻՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Ծրագրով կառուցվելու է թաղամասի հրապարակը, բարեկարգվելու և կանաչապատվելու է տարածքը, տեղադրվելու են շատրվաններ, առանձնացվելու են հրապարակին հարող՝ առաջնային գծում գտնվող հասարակական նշանակության հողակտորներ, որոնց ընդհանուր մակերեսը կազմելու է 10850 քառ. մ: Վերջիններս կօտարվեն առևտրի, սպասարկման, ժամանցի և զվարճանքի վայրեր կառուցելու ցանկություն ունեցող ձեռներեցներին: Հնարավորություններ կստեղծվեն ժամանակավոր տաղավարներ տեղադրելու և բացօթյա առևտուր կազմակերպելու համար: Այս ամենը իր դրական ազդեցությունը կունենան քաղաքի տնտեսական զարգացման և բնակչության սոցիալ տնտեսական մակարդակի բարձրացման վրա: Հրապարակը կլինի թաղամասի բնակիչների համար հանգստի կազմակերպման միակ վայրը: Կընձեռի հնարավորություն բացօթյա միջոցառումներ կազմակերպելու համար: Հրապարակը կհանդիսանա թաղամասի փողոցները իրար կապող ճանապարհային կարևորագույն հանգույց: Հրապարակի կառուցումով կամբողջացվի թաղամասի քաղաքաշինական և ճարտարապետական տեսքը:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԲՅՈՒՋԵԻՑ ՆՊԱՏԱԿԱՅԻՆ ՀԱՏԿԱՑՈՒՄՆԵՐ՝ ՍՈՒԲՎԵՆՑԻԱՆԵՐ ՍՏԱՆԱԼՈՒ ՆՊԱՏԱԿՈՎ 2018 ԹՎԱԿԱՆԻ ՖԻՆԱՆՍԱՎՈՐՄԱՆ ԾՐԱԳՐԻՆ ԳՅՈՒՄՐԻ ՀԱՄԱՅՆՔԻ ՄԱՍՆԱԿՑՈՒԹՅԱՆԸ ԵՎ «ԳՅՈՒՄՐԻ ՔԱՂԱՔԻ «ՄՈՒՇ 2/2» ԹԱՂԱՄԱՍԻ ՀՐԱՊԱՐԱԿԻ ԿԱԶՄԱԿԵՐՊՈՒՄ ԵՎ ԲԱՐԵԿԱՐԳՈՒՄ» ԾՐԱԳՐԻՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ 2018 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅՈՒՆՆԵՐԻ ՄԱՍԻՆ**

«Հայաստանի Հանրապետության պետական բյուջեից նպատակային հատկացումներ՝ սուբվենցիաներ ստանալու նպատակով 2018 թվականի ֆինանսավորման ծրագրին Գյումրի համայնքի մասնակցությանը և «Գյումրի քաղաքի «Մուշ 2/2» թաղամասի հրապարակի կազմակերպում և բարեկարգում» ծրագրին համաձայնություն տալու մասին» որոշման ընդունմամբ Գյումրի համայնքի 2018 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: