**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԲՅՈՒՋԵԻՑ ՆՊԱՏԱԿԱՅԻՆ ՀԱՏԿԱՑՈՒՄՆԵՐ՝ ՍՈՒԲՎԵՆՑԻԱՆԵՐ ՍՏԱՆԱԼՈՒ ՆՊԱՏԱԿՈՎ 2018 ԹՎԱԿԱՆԻ ՖԻՆԱՆՍԱՎՈՐՄԱՆ ԾՐԱԳՐԻՆ ԳՅՈՒՄՐԻ ՀԱՄԱՅՆՔԻ ՄԱՍՆԱԿՑՈՒԹՅԱՆԸ ԵՎ «ԿՈՄՈՒՆԱԼ ԾԱՌԱՅՈՒԹՅԱՆ ԵՎ ԱՂԲԱՀԱՆՈՒԹՅԱՆ ԱՎՏՈՏՐԱՆՍՊՈՐՏԱՅԻՆ ՄԻՋՈՑՆԵՐԻ ՁԵՌՔԲԵՐՈՒՄ» ԾՐԱԳՐԻՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ**

Գյումրի քաղաքում կոմունալ և աղբահանության աշխատանքները ավելի արագ, մասշտաբային և ժամանակին կազմակերպելու, դրանց համար առկա տրանսպորտային միջոցների ծանրաբեռնվածությունը թեթևացնելու, ավտոտրանսպորտային միջոցների հնարավորությունների ժամկետները երկարաձգելու նպատակով, առաջնորդվելով Հայաստանի Հանրապետության Կառավարության 2017-2022 թվականների ծրագրի դրույթներով և ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 25-րդ կետով՝ **Գյումրի համայնքի ավագանին որոշում է.**

1. Լիազորել Գյումրի համայնքի ղեկավար Սամվել Բալասանյանին՝ Գյումրի համայնքի անունից մասնակցելու Հայաստանի Հանրապետության պետական բյուջեից նպատակային հատկացումներ՝ սուբվենցիաներ ստանալու նպատակով 2018 թվականի բյուջետային ֆինանսավորման ծրագրին և ներկայացնելու «Կոմունալ ծառայության և աղբահանության ավտոտրանսպորտային միջոցների ձեռքբերում» ծրագրի հայտը՝ համաձայն հավելվածի:
2. Սահմանել՝ ծրագրի արժեքը կազմում է 133 371 000 (մեկ հարյուր երեսուներեք միլիոն երեք հարյուր յոթանասունմեկ հազար) Հայաստանի Հանրապետության դրամ, որից 93 359 700 (իննսուներեք միլիոն երեք հարյուր հիսունինը հազար յոթ հարյուր) Հայաստանի Հանրապետության դրամը համաֆինանսավորման տեսքով ներդնում է համայնքը՝ 2018 թվականի Գյումրի համայնքի բյուջեի 6/6/1 գործառական դասակարգման (5129) «Այլ մեքենաներ և սարքավորումներ» տնտեսագիտական դասակարգման հոդվածից:
3. Գյումրի համայնքի ղեկավարին վերապահել ծրագրի իրականացման հետ առնչվող այլ փաստաթղթերի ստորագրումը և դրանցից բխող գործառույթների կազմակերպումն ու իրականացումը:

**Ռ. ՍԱՆՈՅԱՆ**

**Վ. ՄԽԻԹԱՐՅԱՆ**

**Ռ. ԱՍԱՏՐՅԱՆ**

**Լ. ՋԻԼԱՎՅԱՆ**

**Ա. ՊԱՊԻԿՅԱՆ**

**Կ. ԲԱԴԱԼՅԱՆ**

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԲՅՈՒՋԵԻՑ ՆՊԱՏԱԿԱՅԻՆ ՀԱՏԿԱՑՈՒՄՆԵՐ՝ ՍՈՒԲՎԵՆՑԻԱՆԵՐ ՍՏԱՆԱԼՈՒ ՆՊԱՏԱԿՈՎ 2018 ԹՎԱԿԱՆԻ ՖԻՆԱՆՍԱՎՈՐՄԱՆ ԾՐԱԳՐԻՆ ԳՅՈՒՄՐԻ ՀԱՄԱՅՆՔԻ ՄԱՍՆԱԿՑՈՒԹՅԱՆԸ ԵՎ «ԿՈՄՈՒՆԱԼ ԾԱՌԱՅՈՒԹՅԱՆ ԵՎ ԱՂԲԱՀԱՆՈՒԹՅԱՆ ԱՎՏՈՏՐԱՆՍՊՈՐՏԱՅԻՆ ՄԻՋՈՑՆԵՐԻ ՁԵՌՔԲԵՐՈՒՄ» ԾՐԱԳՐԻՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Սույն ծրագրով նախատեսվում է ձեռք բերել 3 աղբատար և 2 ինքնաթափ ավտոմեքենաներ: Ձեռք բերելով վերը նշված հատուկ տեխնիկան՝ կհամալրվի համայնքի ավտոտրանսպորտային տնտեսությունը, որը իր դրական արդյունքը կթողնի քաղաքում ավելի մեծ մակերես մաքրելու, բարեկարգելու, քաղաքը փոշուց ազատելու և մնացած այլ հարցերում: Աղբահանության աշխատանքները կիրականացվեն ավելի արագ և արդյունավետ: Ավտոմեքենաների քանակի ավելացմամբ կպակասեցվի առկա ավտոմեքենաների ծանրաբեռնվածությունը, որի շնորհիվ կփոքրանա ավտոմեքենաների հետագա մաշվածության չափը և կերկարի շահագործման ժամկետը: Ձմեռային աշխատանքների ժամանակ հնարավորություն կստեղծվի փողոցների աղով և ավազով մշակման աշխատանքները կազմակերպել միաժամանակ, որը կընդգրկի ավելի մեծ տարածք:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԲՅՈՒՋԵԻՑ ՆՊԱՏԱԿԱՅԻՆ ՀԱՏԿԱՑՈՒՄՆԵՐ՝ ՍՈՒԲՎԵՆՑԻԱՆԵՐ ՍՏԱՆԱԼՈՒ ՆՊԱՏԱԿՈՎ 2018 ԹՎԱԿԱՆԻ ՖԻՆԱՆՍԱՎՈՐՄԱՆ ԾՐԱԳՐԻՆ ԳՅՈՒՄՐԻ ՀԱՄԱՅՆՔԻ ՄԱՍՆԱԿՑՈՒԹՅԱՆԸ ԵՎ «ԿՈՄՈՒՆԱԼ ԾԱՌԱՅՈՒԹՅԱՆ ԵՎ ԱՂԲԱՀԱՆՈՒԹՅԱՆ ԱՎՏՈՏՐԱՆՍՊՈՐՏԱՅԻՆ ՄԻՋՈՑՆԵՐԻ ՁԵՌՔԲԵՐՈՒՄ» ԾՐԱԳՐԻՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ 2018 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅՈՒՆՆԵՐԻ ՄԱՍԻՆ**

«Հայաստանի Հանրապետության պետական բյուջեից նպատակային հատկացումներ՝ սուբվենցիաներ ստանալու նպատակով 2018 թվականի ֆինանսավորման ծրագրին Գյումրի համայնքի մասնակցությանը և «Կոմունալ ծառայության և աղբահանության ավտոտրանսպորտային միջոցների ձեռքբերում» ծրագրին համաձայնություն տալու մասին» որոշման ընդունմամբ Գյումրի համայնքի 2018 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: